open-index/open-wikipedia-markdown huggingface dataset:
Мінскі паштамт

**Мінскі паштамт** — будынак у Мінску, размешчаны па адрасе пр-т. Незалежнасці, 10. Помнік архітэктуры, пабудаваны ў 1949—1953 гадах (архітэктары Уладзімір Кароль і Абрам Духан).

## Архітэктура 
Складаецца з двух злучаных паміж сабой аб’ёмаў — асноўнага чатырохпавярховага П-падобнага ў плане, пастаўленага ўздоўж чырвонай лініі праспекта Незалежнасці, і прыбудаванага да яго тыльнага фасада (круглы ў плане, у выглядзе ратонды з купалам; дыяметр 30 м), дзе размешчана вялікая аперацыйная зала. Галоўны фасад будынка, арыентаваны на праспект Незалежнасці, мае сіметрычную кампазіцыю. Размешчаныя па ўсім фасадзе трохчвертныя калоны вялікага карынфскага ордара, масіўныя формы цэнтральнай аркі ўваходу з апорамі, якія значна выступаюць за межы плану, высокі раскрапаваны атык надаюць будынку манументальны характар. У аздабленні фасадаў і інтэр’ераў выкарыстаныя прыродны камень, высакаякасная тынкоўка, ляпныя дэталі, вітражы з выявамі помнікаў дойлідства Беларусі (1980 г., В. Позняк). Будынак ёсць прыкладам выкарыстання элементаў класічнай спадчыны ў архітэктуры Беларусі 1940—1950-х гадоў.

У 2022—2024 гадах былі праведзеныя працы па рэстаўрацыі фасадаў будынка з аднаўленнем гістарычных дэкаратыўных элементаў, дэталяў і агульнага каларыту, скажоных і страчаных за час эксплуатацыі будынка.

## Галерэя 

Файл:Miensk. Main Post Office. Менск. Паштамт (1).jpg|Агульны выгляд
Файл:Miensk. Main Post Office. Менск. Паштамт (3).jpg|Галоўны фасад
Файл:Miensk. Main Post Office. Менск. Паштамт (5).jpg|Агульны выгляд
Файл:Miensk. Main Post Office. Менск. Паштамт (8).jpg|Фрагмент фасада
Файл:Miensk. Main Post Office. Менск. Паштамт (7).jpg|Фрагмент фасада
Файл:Miensk. Main Post Office. Менск. Паштамт (6).jpg|Галоўны ўваход
 

## Крыніцы 
## Літаратура 
* 

## Спасылкі 
Катэгорыя:Будынкі і збудаванні Мінска
Катэгорыя:Славутасці Мінска
Катэгорыя:Цэнтральны раён (Мінск)
Катэгорыя:Плошча Незалежнасці (Мінск)
Катэгорыя:Праспект Незалежнасці (Мінск)
Катэгорыя:1953 год у Мінску
Катэгорыя:Пошта Беларусі
Катэгорыя:Будынкі і збудаванні Уладзіміра Караля
Катэгорыя:Будынкі і збудаванні  Абрама Духана
Катэгорыя:Паштовыя станцыі Беларусі
Рукаў Персея

250px|thumb|**Структура Млечнага шляху**. Размяшчэнне Сонечнай сістэмы пазначана вялікім жоўтым пунктам

**Рукаў Персея** — адзін з асноўных спіральных рукавоў Млечнага Шляху.

Млечны Шлях з'яўляецца спіральнай галактыкай з перамычкай з чатырма асноўнымі рукавамі і прынамсі двума малымі. Рукаў Персея, мае радыус каля 10&nbsp;700 пк і знаходзіцца паміж рукавом Лебедзя  і рукавом Стральца. 
Ён абавязаны сваёй назвай размешчаным блізка каля яго зоркам з сузор'я Персея. **Рукаў Персея** размешчаны на адлегласці звыш 13&nbsp;000 св. гадоў ад Сонца..

## Аб'екты каталога Месье 
**Рукаў Персея** ўключае ў сябе наступныя аб'екты з Каталога Месье:

* Крабападобная туманнасць
* Рассеянае скопішча M36
* Рассеянае скопішча M37
* Рассеянае скопішча M38
* Зорнае скопішча Скарпіён
* Рассеянае скопішча M103

Катэгорыя:Млечны Шлях
Філіп Хенч

**Філіп Шоўалтэр Хенч** (; , Пітсбург — ) — амерыканскі ўрач-рэўматолаг.

Скончыў медыцынскую школу Пітсбургскага ўніверсітэта (1920). З 1923 года ў клініцы Мэё. З 1928 года (з 1947 года прафесар) ва ўніверсітэце Мінесоты (г. Рочэстэр).

Навуковыя працы па вывучэнні ролі эндакрынных фактараў у клініцы рэўматычных захворванняў; для лячэння выкарыстоўваў гармоны кары наднырачнікаў. Нобелеўская прэмія па фізіялогіі і медыцыне (1950) (з Э. К. Кендалам і Т.Рэйхштэйнам).

## Літаратура 
* 

Катэгорыя:Лаўрэаты Нобелеўскай прэміі па медыцыне
Катэгорыя:Лаўрэаты Нобелеўскай прэміі з ЗША
Коршунаў

**Коршунаў** — прозвішча.

## Вядомыя носьбіты 
* Аляксандр Фаміч Коршунаў, беларускі літаратуразнавец
* Генадзь Пятровіч Коршунаў (нар. 1979) — беларускі сацыёлаг.
* Фёдар Паўлавіч Коршунаў, беларускі вучоны ў галіне фізікі паўправаднікоў
Пояс Арыёна

**Пояс Арыёна** — астэрызм у сузор'і Арыёна, які апяразвае фігуру паляўнічага ў выявах сузор'я. Складаецца з трох зорак: Альнітак (ζ Арыёна), Альнілам (ε Арыёна), Мінтака (δ Арыёна). Лепшы час назірання астэрызму — перыяд з лістапада па студзень. Пояс Арыёна размешчаны амаль дакладна на нябесным экватары.

thumb|300px|left|Пояс Арыёна

## Спасылкі 
* 
* Астэрызмы 

*
*
Свята-Петра-Паўлаўская царква (Махро)

**Свята-Петра-Паўлаўская царква** — праваслаўны храм у в. Махро Іванаўскага раёна. Помнік драўлянага дойлідства з рысамі стылю барока. Пабудавана ў 1792 г. як уніяцкая.

## Архітэктура 
Складаецца з прамавугольнага ў плане асноўнага зрубу і пяціграннай алтарнай апсіды, накрытых агульным дахам з трохвугольнымі навісямі ў месцы злучэння аб'ёмаў. Галоўны паўночны фасад вырашаны ў выглядзе шырокай пласціны, пры ўваходзе тамбур. Фасад падзеленыя на ярусы дзвюма развітымі карнізамі і завершаныя трыма вежачкамі (бакавыя квадратныя ў плане, цэнтральная васьмігранная). Сцены вертыкальна ашаляваныя дошкамі з нашчыльнікамі. Карнізы аздобленыя разьбой. Вокны прамавугольныя. Інтэр'ер зальны з плоскім бэлечным перакрыццем. Над уваходам — вялікія хоры. Дапаможныя памяшканні ўбудаваны ўнутры асноўнага зрубу.

## Інтэр'ер 
У залу выступае галерэя хораў на 2 слупах. Абразы 18 — 19 ст.: «Мікалай Цудатворац» (1816), «Маці Божая Ціхвінская», «Спас Пантакратар», «Маці Божая Адзігітрыя», «Параскева Пятніца».
 з Петрапаўлаўскай царквы. Ікона XVIII стагоддзе]]

## Званіца 
У баку ад царквы стаіць двух'ярусная чацверыковая каркасная званіца, накрытая пакатым шатром.

Першы вертыкальна ашаляваны ярус праз шырокія адлівы пераходзіць у другі адкрыты ярус, слупы якога падтрымліваюць шатровы верх з макаўкай.
## Літаратура 
* 
* Праваслаўныя храмы Беларусі: энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4.

## Спасылкі 
* 
* 
* 

Катэгорыя:Помнікі беларускага народнага дойлідства
Катэгорыя:Драўляныя цэрквы Беларусі
Катэгорыя:Махро
Катэгорыя:Праваслаўныя храмы Іванаўскага раёна
Катэгорыя:Колішнія ўніяцкія храмы Брэсцкай вобласці
Катэгорыя:1792 год у Беларусі
Катэгорыя:Храмы Пінскай і Лунінецкай епархіі
Рэактапласты

**Рэактапла́сты, тэрмарэактыўныя пласмасы** — пластычныя масы на аснове ацвярджальных алігамераў (смол), перапрацоўка якіх суправаджаецца неабарачальнай хімічнай рэакцыяй, у выніку якой утвараюцца трохмерная сеткавая структура палімера, страціўшая здольнасць растварацца і пераходзіць пры награванні ў вязкацякучы стан.
у]]
Найбольш пашыраны рэактапласты на аснове фенолфармальдэгідных (фенапласты), мачавінафармальдэгідных і меламінафармальдэгідных (амінапласты), поліэфірных і эпаксідных смол. У якасці напаўняльнікаў выкарыстоўваецца шкловалакно, сажа, крэйда і іншыя матэрыялы.

## Літаратура 
* 

## Спасылкі 
* Реактопласты // Большой энциклопедический политехнический словарь — 2004.
* Пластмассы // Энцыклапедыя Кругасвет

Катэгорыя:Пластмасы
Папеса Іаана

[300px|thumb|Папеса Іаана ў вобразе [Вавілонская блудніца|Вавілонскай блудніцы]]
Папеса **Іаана** — легендарная асоба, жанчына, якая нібыта займала папскі прастол пад імем **Іаан (Ян) VIII**, паміж Львом IV (памёр у 855) і Бенедыктам III (памёр у 858). У прынятым у наш час спісе Рымскіх Папаў імя Іаан VIII насіў рэальны Папа, які кіраваў крыху пазней — у 872—882.

Па легендзе, яна нарадзілася ў дзень смерці Карла Вялікага, была дачкой англійскага місіянера і нарадзілася ў Майнцы або ў Інгельгайме, у дванаццаць гадоў сышлася з манахам з манастыра Фульды і сышла з ім, перапрануўшыся ў мужчынскую сукенку, на Афон. Пасля працяглых вандровак пасялілася ў Рыме, дзе стала спачатку натарыусам курыі, затым кардыналам і, нарэшце, Папам Рымскім, але падчас адной працэсіі нарадзіла і пасля гэтага памерла (ці была забіта абражанымі ў рэлігійных пачуццях удзельнікамі працэсіі).

Прыхільнікі легенды сцвярджаюць, што пасля гэтай гісторыі кожны новаабраны пантыфік да Льва X праходзіў працэдуру вызначэння пола з дапамогай праразнога крэсла, вядомага як *Sella* (варыянт: *Sedes*) *Stercoraria* (); у працэдуру быццам бы ўваходзіў выраз *Mas nobis dominus est!* ().

Праўдзівасць апавядання пра "Папу-жанчыну", якое паўтаралася з XIII стагоддзя, упершыню была аспрэчана ў XV стагоддзі. Пачынаючы з сярэдзіны XVI стагоддзя, гісторыкі ўжо не сумняваліся ў выдуманасці гэтага апавядання. Легенда ўзнікла, верагодна, у насмешку над парнакратыяй — перыядам панавання жанчын пры двары Папы, пачынаючы з Іаана X да Іаана XII (919—963). Падобная з'ява адзначана таксама пры Папе Аляксандры VI Борджыя (1492—1502), які прызначыў на пасаду галоўнага скарбніка (бухгалтара-аўдытара) курыі сваю палюбоўніцу Джулію Фарнезэ, а яе малодшы брат Алесандра Фарнезэ, не маючы духоўнага сану, крыху пазней, у 1493 годзе, ва ўзросце 25 гадоў атрымаў пасаду кардынал-скарбніка курыі і адначасова біскупа адразу трох дыяцэзій; мала таго, менавіта гэты кардынал зойме пасля (праз двух Папаў) папскі прастол пад імем Папы Паўла III (1534—1549). Вядомы таксама цікавы факт, звязаны з ваенным паходам Аляксандра VI падчас міжусобіц з родам Сфорца, калі яго малодшая дачка Лукрэцыя Борджыя знаходзілася in loco parentis, гэта значыць «на месцы бацькі» — яна займала трон Святога Пятра ў адсутнасць бацькі па яго ж прызначэнню.

## Літаратура 
* Donna Woolfolk Cross, *Pope Joan* Ballantine Books, ISBN 0-345-41626-0
* Clement Wood, *The Woman Who Was Pope*, Wm. Faro, Inc., NYC 1931
* Arturo Ortega Blake, *Joanna Kobieta ktora zostala Papiezem", Edit. Philip Wilson, 2006 Published in Warszawa, ISBN 83-7236-208-4.*
* Alain Boureau, *The Myth of Pope Joan*, University Of Chicago Press, 2000 Published in Paris as *La Papesse Jeanne*. The standard account among historians.

## Спасылкі 
* Rosemary and Darroll Pardoe. The Female Pope: The Mystery of Pope Joan
* Catholic Encyclopedia

Катэгорыя:Персанажы містыфікацый
Катэгорыя:Легенды
Катэгорыя:Сярэдневяковая міфалогія
Катэгорыя:Гісторыя папства
Катэгорыя:Выдуманыя жанчыны
Катэгорыя:Жанчына ў хрысціянстве
Ланіякея

thumb|300px|Ланіякея (у цэнтры і злева) і звышскопішча Персея-Рыб (справа і знізу)
**Ланіякея** (, па-гавайску — «неабсяжныя нябёсы») — звышскопішча галактык, у якім, у прыватнасці, знаходзяцца Звышскопішча Дзевы (складовай часткай якога з'яўляецца Мясцовая група, якая змяшчае галактыку Млечны шлях з Сонечнай сістэмай) і Вялікі атрактар, у якім размешчаны цэнтр цяжару Ланіякеі. У сваю чаргу, Ланіякея ўваходзіць у комплекс звышскопішчаў Рыб-Кіта.

Дыяметр Ланіякеі прыкладна роўны 500 мільёнам светлавых гадоў з ланцуга Персея-Пегаса, які таксама ўваходзіць у комплекс Рыб-Кіта.

Першая (трохмерная) карта Ланіякеі была створана да верасня 2014 года з дапамогай радыётэлескопа Грын-Бэнк і іншых тэлескопаў.

Вядучым аўтарам першага даследавання Ланіякеі з'яўляецца астраном Р. Брэнт Талі з  на Гаваях, які з'яўляецца структурным падраздзяленнем Гавайскага ўніверсітэта ў Маноа.

Назва Ланіякея, прапанаваная Нава’а Напалеонам, выкладчыкам аднаго з каледжаў Ганалулу, з'яўляецца данінай павагі палінезійскім мараходам, якія выкарыстоўвалі веданне зорнага неба ў навігацыі па Ціхаму акіяну.

## Гл. таксама 
* Буйнамаштабная структура Сусвету
* Бачны Сусвет
* Войд
* Галактычная нітка

Катэгорыя:Астрафізіка
Катэгорыя:Астранамічныя аб’екты, адкрытыя ў 2014 годзе
*
Рычард Брэнт Талі

**Рычард Брэнт Талі** (; нар. ) — астраном з  ў Ганалулу (Гаваі, ЗША).

Спецыялізацыя Талі — астрафізіка галактык. Разам з , у працы *Новы метад вызначэння адлегласцей да галактык*, ён увёў вядомую  паміж яркасцю спіральных галактык (прапарцыйнай масе іх зорак) і амплітудай іх ратацыйных крывых. Гэта залежнасць дала магчымасць рабіць даволі дакладныя ацэнкі адлегласцей да галактык. Складзены ім у 1988 годзе *Каталог блізкіх галактык* () утрымлівае трохмерныя каардынаты 68 тысяч найбліжэйшых да Зямлі галактык. На аснове гэтых даных была пабудавана мадэль размяшчэння галактык у кубе з бокам у 700 мільёнаў светлавых гадоў і з цэнтрам у Зямлі. Візуалізацыя гэтых даных была аформлена ў выглядзе камп'ютарнай праграмы-планетарыя «», даныя ў якой называюцца *Базай Талі* (). У гэтай базе знаходзіцца гіперструктура, якой Талі даў назву «комплекс звышскопішчаў Рыб-Кіта».

У 2014 годзе Талі склаў трохмерную карту гравітацыйна звязанага звышскопішча, якое змяшчае наша Звышскопішча Дзевы, і назваў яго Ланіякея.

## Спасылкі 
* Хатняя старонка Талі

Катэгорыя:Астрафізікі ЗША
Катэгорыя:Постаці Гаваяў
Катэгорыя:Пазагалактычная астраномія
Дыу

**Дыу́** (, гуджараці: *દીવ*) — востраў на поўначы Аравійскага мора, частка індыйскай саюзнай тэрыторыі Дадра і Нагархавелі і Даман і Дыу. Плошча — 38,8 км². Насельніцтва (2011 г.) — 52 056 чал.

## Гісторыя 
Паводле індыйскай міфалогіі, у старажытнасці Дыу належаў дэману Джаландхару і меў назву *Джалангар Кшэтра*. У нашы дні мясцовыя індуісты шануюць бога Джаландхара. У IV ст. да н. э. — XIV ст. н. э. належаў розным індыйскім валадарскім дынастыям. Пазней быў захоплены аманскімі арабамі і пераўтвораны ў важны гандлёвы цэнтр на шляху паміж Індыяй і Персідскім залівам.

У 1529 г. заваяваны партугальцамі. У 1535 г. пачалося ўзвядзенне крэпасці Дыу, якая на працягу свайго існавання тройчы вытрывала аблогу з боку арабаў, маголаў і галандцаў.

19 снежня 1961 г. падчас ваеннай аперацыі «Віджай» быў далучаны да Індыі і пераўтвораны ў частку саюзнай тэрыторыі Даман і Дыу. У 2020 г. уключаны ў склад тэрыторыі Дадра і Нагархавелі і Даман і Дыу.

## Эканоміка 
Традыцыйныя галіны эканомікі Дыу — гандаль, абслугоўванне марскога транспарту, сельская гаспадарка, вытворчасць алкаголю, здабыча солі. Сельскагаспадарчыя тэрыторыі месцяцца пераважна на захадзе вострава. Мясцовае насельніцтва вырошчвае какосавую пальму, гародніну, алейныя культуры. У цэнтральнай частцы Дыу дзейнічаюць аэрапорт і прамысловая зона. Усходні Дыу забудаваны гарадскімі кварталамі, тут працуе марскі порт. Важную ролю адыгрывае турызм. Дыу вабіць наведвальнікаў адпачынкам на пясчаных пляжах, а таксама свабодным гандлем алкагольнымі напоямі.

## Культура 
У мінулым Дыу насялялі сіддзі і нашчадкі ад сумесных шлюбаў партугальцаў і індыйцаў. Пасля далучэння да Індыі каля 80 % тубыльцаў эмігрыравала, пераважна ў Вялікабрытанію. У нашы дні ў Дыу жывуць выхадцы з суседняга Гуджарата, захаду Індыі. Афіцыйныя мовы — англійская і гуджараці. Большасць вернікаў спавядаюць індуізм і каталіцызм, ёсць мусульмане. Распаўсюджаныя індуісцкія святы — *холі*, *джанмаштамі*, *макаршанкранці*, *дывалі*, *ракшанбандхан*. Афіцыйна святкуюцца хрысціянскія Каляды і асобнае свята Дыу (у снежні). Папулярныя спартыўныя гульні — крыкет і футбол.

## Славутыя мясціны 
* Стары горад Дыу, пабудаваны ў міжземнаморскім стылі. Захаваліся гарадскі мур і некалькі хрысціянскіх святынь, у тым ліку касцёл Св. Фамы XVI ст.
* Партугальская крэпасць XVI ст. Насупраць крэпасці знаходзіцца востраў-маяк у выглядзе ваеннага крэйсера.
* Мыс Сансэт-Пойнт на поўдзень ад горада Дыу, пераўтвораны ў мемарыял.
* Карставыя пячоры Найда.
* Пляжы на поўдні, найбольш вядомы Нагоа.
* Лясны і птушыны запаведнікі.

StCathedral-Diu.jpg|Касцёл Св. Паўла
Old street Diu.jpg|Вуліца ў старым горадзе
Diu Fortress, view from fort.jpg|Крэпасць Дыу
Pani Kotha.JPG|Востраў-маяк
Naida caves day time.jpg|Пячоры Найда
Nagoa Beach, Diu.jpg|Пляж Нагоа

## Спасылкі 
* Афіцыйны сайт Дыу
* Афіцыйны турыстычны партал Дыу

Катэгорыя:Астравы Індыйскага акіяна
Катэгорыя:Даман і Дыу
Катэгорыя:Астравы Індыі
Мэцью Раян (футбаліст)

**Мэцью Раян** (; нар. , Пламптан, Аўстралія) — аўстралійскі футбаліст, брамнік нідэрландскага клуба АЗ з Алкмара і нацыянальнай зборнай Аўстраліі.

## Клубная кар’ера 
Мэцью пачаў кар’еру ў клубе «Сентрал Кост Марынерс».

30 мая 2013 года Раян перайшоў у склад бельгійскага клуба «Бругэ», аднак сума трансферу не была разгалошана. 27 ліпеня брамнік дэбютаваў у складзе новага клуба ў першым жа матчы сезона. «Бругэ» на хатнім стадыёне атрымаў перамогу над «Шарлеруа», пры гэтым Мэцью пакінуў браму без прапушчаных галоў.

Пасля шэрагу выдатных выступаў еўрапейскія гіганты, як «Ліверпул», пачалі сачыць за брамнікам.

21 ліпеня 2015 года «Валенсія» абвясціла аб падпісанні шасцігадовага кантракта з Раянам. Аднак, Мэцью не здолеў стаць асноўным брамнікам іспанскага клуба, і ў студзені 2017 года зноў апынуўся ў Бельгіі, на правах арэнды далучыўшыся да «Генка», у складзе якога адразу замацаваўся ў аснове.

16 чэрвеня 2017 года быў набыты дэбютантам англійскай Прэм’ер-лігі «Брайтанам» за рэкордную для клуба суму. Стаў асноўным брамнікам каманды. У студзені 2021 года быў да канца сезона арандаваны лонданскім «Арсеналам», а ў ліпені 2021 года перайшоў у «Рэал Сасьедад», дзе быў рэзервовым брамнікам.

У жніўні 2022 года быў набыты «Капенгагенам», а ў студзені 2023 года перайшоў у нідэрландскі АЗ.

## Міжнародная кар’ера 
У 2014 годзе Раян быў уключаны ў склад нацыянальнай зборнай Аўстраліі на чэмпіянат свету, дзе правёў усе 3 матчы на групавым этапе. У 2015 годзе разам са сваёй зборнай стаў пераможцам Кубка Азіі.

## Дасягненні 
### Клубныя 
**«Сентрал Кост Марынерс»**:
* Чэмпіён Аўстраліі (2): 2012, 2013

**«Бругэ»**:
* Уладальнік Кубка Бельгіі: 2015

### Міжнародныя 
**Аўстралія**:
* Пераможца Кубка Азіі: 2015

## Крыніцы 
## Спасылкі 
Катэгорыя:Футбалісты Аўстраліі
Катэгорыя:Футбольныя варатары
Катэгорыя:Ігракі зборнай Аўстраліі па футболе
Катэгорыя:Ігракі ФК Блэктаўн Сіці
Катэгорыя:Ігракі ФК Сентрал Кост Марынерс
Катэгорыя:Ігракі ФК Бругэ
Катэгорыя:Ігракі ФК Валенсія
Катэгорыя:Ігракі ФК Генк
Катэгорыя:Ігракі ФК Брайтан энд Хоўв Альбіён
Катэгорыя:Ігракі ФК Арсенал Лондан
Катэгорыя:Ігракі ФК Рэал Сасьедад
Катэгорыя:Ігракі ФК Капенгаген
Катэгорыя:Ігракі ФК АЗ
Катэгорыя:Нарадзіліся ў Новым Паўднёвым Уэльсе
Усі Класік 2010 (снукер)

**Усі Класік 2010** — прафесійны нярэйтынгавы турнір па снукеры, які праходзіў з 3 па 6 чэрвеня 2010 года ў Wuxi City Sports Park Stadium, у горадзе Усі, Кітай. Турнір стаў трэцім розыгрышам Усі Класік, які быў заснаваны ў 2008 годзе пад назвай Цзянсу Класік. Прызавы фонд турніру склаў £55,000, з якіх £20,000 атрымаў пераможца.

Пераможцам турніру стаў Шон Мёрфі.

Катэгорыя:Усі Класік (снукер)
Катэгорыя:2010 год у снукеры
Катэгорыя:Спорт у Кітаі ў 2010 годзе
Катэгорыя:Снукерны сезон 2010/2011
Катэгорыя:Снукерныя турніры ў Кітаі
Катэгорыя:2010 год у Усі
Катэгорыя:Чэрвень 2010 года
Прэм’ер-ліга 2005 (снукер, 2005/2006)

'''Прэм'ер-ліга 2005''' () — прафесійны нярэйтынгавы турнір па снукеры, які праходзіў з 15 верасня па 4 снежня 2005 года ў Вялікабрытаніі. Турнір стаў 21-м розыгрышам прэм'ер-лігі, якая была заснавана ў 1987 годзе пад назвай Матчрум-ліга.

Катэгорыя:Прэм’ер-ліга (снукер)
Катэгорыя:Снукерны сезон 2005/2006
Катэгорыя:2005 год у снукеры
Катэгорыя:Спорт у Вялікабрытаніі ў 2005 годзе
Катэгорыя:Снукерныя турніры ў Вялікабрытаніі
Эрнст Борыс Чэйн

**Эрнст Борыс Чэйн** (; , Берлін — ) — англійскі вучоны ў галіне біяхіміі. Член Лонданскага каралеўскага таварыства (1949).

Скончыў Берлінскі ўніверсітэт (1930). З 1935 года ў Оксфардскім універсітэце, з 1948 года дырэктар Міжнароднага цэнтра хімічнай мікрабіялогіі (Рым). З 1961 года ў Лонданскім універсітэце (прафесар біяхіміі). Навуковыя працы па вывучэнні мікробных антыбактэрыяльных рэчываў, механізмах уздзеяння інсуліну. Вылучыў чысты пеніцылін і вызначыў яго хімічную будову ў 1939 годзе. Нобелеўская прэмія па фізіялогіі і медыцыне (1945) (з А. Флемінгам і Х. У. Флоры)

## Літаратура 
* 

Катэгорыя:Лаўрэаты Нобелеўскай прэміі па медыцыне
Катэгорыя:Біяхімікі Вялікабрытаніі
Катэгорыя:Лаўрэаты Нобелеўскай прэміі з Вялікабрытаніі
Хоўард Уолтэр Флоры

**Хоўард Уолтэр Флоры** (; , Адэлаіда, Аўстралія — ) — англійскі вучоны ў галіне паталогіі і мікрабіялогіі. Член (1941) і прэзідэнт Лонданскага каралеўскага таварыства (1960-65). Замежны член АН СССР (1966).

Скончыў Адэлаідскі (1921) і Оксфардскі (1924) універсітэты. З 1926 года ў Кембрыджскім, з 1931 года ў Шэфілдскім універсітэтах. У 1935-62 гадах у Оксфардскім інстытуце У.Дана, у 1962-68 гадах рэктар каралеўскага каледжа г. Оксфард.

Навуковыя працы па паталогіі капілярнага кровазвароту, запаленчых працэсах, функцыі лімфацытаў, антыбіётыках мікробнага паходжання. Узначаліў работы па ачыстцы пеніцыліну (з Э. Б. Чэйнам) і выкарыстаў яго ў 1940 годзе для лячэння жывёл і чалавека. Нобелеўская прэмія па фізіялогіі і медыцыне (1945) (разам з А.Флемінгам і Э. Б. Чэйнам).

## Літаратура 
* 

## Спасылкі 
* 
* Біяграфія Хоўарда Флоры на сайце Нобелеўскага камітэта.
* Нобелеўская лекцыя Хоўарда Флоры.

Катэгорыя:Фармаколагі Вялікабрытаніі
Катэгорыя:Лаўрэаты Нобелеўскай прэміі па медыцыне
Катэгорыя:Узнагароджаныя медалём Коплі
Ф
Катэгорыя:Лаўрэаты стыпендыі Родса
Катэгорыя:Выпускнікі Оксфардскага ўніверсітэта
Пол Хантэр Класік 2008 (снукер)

**Пол Хантэр Класік 2008** () — прафесійна-аматарскі турнір па снукеры, які праходзіў з 28 па 31 жніўня 2008 года на арэне Stadthalle, у Фюрце, Германія.

Катэгорыя:Пол Хантэр Класік (снукер)
Катэгорыя:2008 год у снукеры
Катэгорыя:Спорт у Германіі ў 2008 годзе
Катэгорыя:Снукерны сезон 2008/2009
Катэгорыя:Снукерныя турніры ў Германіі
Катэгорыя:2008 год у Фюрце
Катэгорыя:Жнівень 2008 года
Дзяржаўны ўніверсальны магазін (Мінск)

**Дзяржаўны ўніверсальны магазін (ДУМ)** — універсальны магазін у Мінску, размешчаны па адрасе пр. Незалежнасці, 21. Пабудаваны ў 1951 г. (арх. Л. Мілегі, Р. Гегарт).

## Архітэктура 
У аснове кампактнага Г-падобнага ў плане чатырохпавярховага будынка жалезабетонны каркас. На сіметрычна вырашаным фасадзе, арыентаваным на пр-т Незалежнасці, на першым паверсе вылучаныя тры арачныя праёмы, якія ўтвараюць парадны ўваход. Для дойлідска-мастацкага аблічча характэрна наяўнасць вялікіх зашклёных праёмаў розных памераў, а таксама складанага дэкору — шматлікіх франтончыкаў, ліштваў, уставак, геральдычных паяскоў, прафіляваных цяг, маёлікавых дэталей, парапета. Дэкаратыўныя элементы класічнай спадчыны (ляпныя дэталі, вітражы і інш.) шырока выкарыстаныя і ў інтэр'ерах.

На 1—3-м паверхах размяшчаюцца гандлёвыя залы, злучаныя паміж сабой цэнтральнай трохмаршавай параднай і дзвюма бакавымі лесвіцамі, на чацвёртым і ў сутарэннях — складскія і іншыя службовыя памяшканні.

Мінск. Ад Маладзёжнай да Праспекта. 18.jpg
Мінск. Ад Маладзёжнай да Праспекта. 24.jpg
Мінск. Ад Маладзёжнай да Праспекта. 21.jpg
Мінск. Ад Маладзёжнай да Праспекта. 23.jpg

## Літаратура 
* Архітэктура Беларусі: Энцыклапедычны даведнік. — Мінск: Беларус. энцыкл., 1993.— 620 с.: іл. ISBN 5-85700-078-5.

## Спасылкі 
Катэгорыя:Будынкі і збудаванні Мінска
Катэгорыя:Славутасці Мінска
Катэгорыя:Цэнтральны раён (Мінск)
Катэгорыя:Праспект Незалежнасці (Мінск)
Катэгорыя:Магазіны
Катэгорыя:1951 год у Мінску
Катэгорыя:Будынкі і збудаванні Рамана Гегарта
Нікалас Тынберген

**Нікалас Тынберген** (, , Гаага — ) — нідэрландскі вучоны ў галіне эталогіі і зоапсіхалогіі. Прафесар (1960).

Скончыў Лейдэнскі ўніверсітэт (1932). З 1949 года ў Оксфардскім універсітэце (Вялікабрытанія). Навуковыя працы па паводзінах птушак. Распрацаваў (з К.Лорэнцам) вучэнне пра інстынктыўныя паводзіны жывёл і іх развіццё ў онта- і філагенезе. Нобелеўская прэмія па фізіялогіі і медыцыне (1973) (разам з К.Лорэнцам і К.фон Фрышам).

## Літаратура 
* 

## Спасылкі 
* Аўтабіяграфія Нікаласа Тынбергена на сайце Нобелеўскага камітэта.
* Нобелеўская лекцыя Нікаласа Тынбергена.

Катэгорыя:Лаўрэаты Нобелеўскай прэміі па медыцыне
Катэгорыя:Біёлагі Нідэрландаў
Катэгорыя:Этолагі
Катэгорыя:Папулярызатары біялогіі
Катэгорыя:Біёлагі XX стагоддзя
Адкрыты чэмпіянат Еўропы па снукеры 2004

**Адкры́ты чэмпіяна́т Еўро́пы 2004** () — прафесійны рэйтынгавы турнір па снукеры, які праходзіў з 1 па 6 сакавіка 2004 года ў канферэнцыйным цэнтры Хілтан, у Партамазе, Мальта. Турнір стаў 11-м розыгрышам адкрытага чэмпіяната Еўропы, які быў заснаваны ў 1989 годзе і раней праводзіўся ў Францыі. Прызавы фонд турніру склаў £400,800, з якіх £48,000 атрымаў пераможца.

Катэгорыя:Кубак Мальты па снукеры
Катэгорыя:2004 год у снукеры
Катэгорыя:Спорт на Мальце ў 2004 годзе
Катэгорыя:Снукерны сезон 2003/2004
Катэгорыя:Снукерныя турніры на Мальце
Рэбраплоднік

**Рэбраплоднік** (*Pleurospermum*) — род кветкавых раслін сямейства Парасонавыя. Налічвае больш за 50 відаў (39 відаў, 3 віды), распаўсюджаных на тэрыторыі Еўразіі, асабліва шмат у Гімалаях і Заходнім Кітаі:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

У базе даных *The Plant List* від  прызнаны сінонімам віду 

## Літаратура 
* 
* 
* 

## Спасылкі 
* Інфармацыя на сайце *The Plant List*
* Реброплодник // Энциклопедия декоративных садовых растений
* Інфармацыя на сайце *plantillustrations.org*
* Pleurospermum in Flora of Chile // eFloras.org
* 

Катэгорыя:Парасонавыя
Катэгорыя:Флора Еўразіі
Тайланд Мастэрс 1999 (снукер)

**Тайланд Мастэрс 1999** — прафесійны рэйтынгавы турнір па снукеры, які праходзіў з 1 па 7 сакавіка 1999 года ў Ambassador Hotel у Бангкоку, Тайланд. Турнір стаў 14-м розыгрышам Тайланд Мастэрс, які быў заснаваны ў 1984 годзе, але быў нярэйтынгавым спаборніцтвам. Прызавы фонд чэмпіянату склаў £295,000, з якіх £50,000 атрымаў пераможца.

Катэгорыя:Тайланд Мастэрс (снукер)
Катэгорыя:1999 год у снукеры
Катэгорыя:Спорт у Тайландзе ў 1999 годзе
Катэгорыя:Снукерны сезон 1998/1999
Катэгорыя:Снукерныя турніры ў Тайландзе
Катэгорыя:1999 год у Бангкоку
Джордж Уолд

**Джордж Уолд** (, , Нью-Ёрк — ) — амерыканскі вучоны ў галіне біяхіміі. Член Нацыянальнай АН ЗША (1950), Амерыканскай акадэміі мастацтваў і навук.

Скончыў Вашынгтонскі каледж Нью-Ёркскага ўніверсітэта (1927), Калумбійскі ўніверсітэт (1932, доктар філасофіі). З 1932 года член Нацыянальнага даследчага савета ЗША, з 1934 года ў Гарвардскім універсітэце (у 1948-68 гадах прафесар біялогіі). Навуковыя працы па біяхіміі, фізіялогіі і эвалюцыі зроку, па пытаннях узнікнення жыцця і біялагічнай эвалюцыі. Выявіў шлях распаду (прыроду выцвітання) радапсіну, адкрыў вітаміны рэцінол і дэгідрарэцінол у рэцэптарах сеткавай абалонкі вока. Нобелеская прэмія па фізіялогіі і медыцыне (1967) (разам з Р. А. Гранітам і Х. К. Хартлайнам).

## Літаратура 
* 

## Спасылкі 
* Біяграфія Джорджа Уолда на сайце Нобелеўскага камітэта.
* Нобелеўская лекцыя Джорджа Уолда.
* Некралог Джорджа Уолда  на сайце Нацыянальнай акадэміі навук ЗША.

Катэгорыя:Нарадзіліся ў Нью-Ёрку
Катэгорыя:Памерлі ў Кембрыджы (Масачусетс)
Катэгорыя:Лаўрэаты Нобелеўскай прэміі па медыцыне
Катэгорыя:Біяхімікі ЗША
Катэгорыя:Біёлагі XX стагоддзя
Прэм’ер-ліга 2003 (снукер)

'''Прэм'ер-ліга 2003''' () — прафесійны нярэйтынгавы турнір па снукеры, які праходзіў з 11 студзеня па 11 сакавіка 2003 года ў Вялікабрытаніі. Турнір стаў 18-м розыгрышам прэм'ер-лігі, якая была заснавана ў 1987 годзе пад назвай Матчрум-ліга.

Катэгорыя:Прэм’ер-ліга (снукер)
Катэгорыя:Снукерны сезон 2002/2003
Катэгорыя:2003 год у снукеры
Катэгорыя:Спорт у Вялікабрытаніі ў 2003 годзе
Катэгорыя:Снукерныя турніры ў Вялікабрытаніі
Сусветная снукерная серыя 2008/2009 – Гранд-фінал

**Сусветная снукерная серыя 2008/2009 — Гранд-фінал** — выніковы турнір прафесійна-аматарскай сусветнай серыі па снукеры, які праходзіў з 8 па 10 мая 2009 года ў Pavilhão Arena, у Партымане, Партугалія.

Пераможцам турніру стаў Шон Мёрфі.

Катэгорыя:Сусветная снукерная серыя
Катэгорыя:2009 год у снукеры
Катэгорыя:Спорт у Партугаліі ў 2009 годзе
Катэгорыя:Снукерны сезон 2008/2009
Катэгорыя:Снукерныя турніры ў Партугаліі
Катэгорыя:Май 2009 года
Кіеўскі завод электратранспарту

**Кіеўскі завод электратранспарту, КЗЭТ** — завод у Кіеве, Украіна. За час свайго існавання завод выпускаў вялікую колькасць мадэляў тралейбусаў і праводзіў рамонт тралейбусаў, трамваяў і вагонаў метро, невялікія аб'ёмы вытворчасці працягваюцца і цяпер. Завод на 88% належыць ЗАТ Транссервіс-Інвест.

## Кароткая гісторыя прадпрыемства 
На працягу 1904-1906 гадоў адзін з трамвайных паркаў горада, а менавіта Васількоўскі, размешчаны на паўднёвай ўскраіне Кіева, быў ператвораны ў вагонарамонтныя майстэрні.

Майстэрні спачатку толькі выконвалі рамонт вагонаў, але з часам сталі таксама выпускаць вагоны. У 1920-30-я гады прадпрыемства называлася "Завод імя Домбаль" і працягвае выпуск двухвосевых маторных і прычапных вагонаў, хоць перад вайной была таксама выпушчана невялікая партыя 4-восных вагонаў.

Пасля вайны, асабліва ў 1950-я гады, ужо Кіеўскі завод электратранспарту захоўвае свой профіль — акрамя рамонтаў, працягвае выпуск не толькі трамваяў, але і тралейбусаў. У прыватнасці, да 1968 года выпускаліся трамваі такіх мадэляў як: КТВ-55 і КТП-55 (маторныя і прычапныя вагоны), КТВ-57 (двухбаковыя вагоны) і тралейбусы КТВ-1, К-2, К-2, К-3, К-4, К-5ЛА, К-6. Аднак ў 1968 згодна з абавязацельствам СССР перад краінамі сацлагеру на КЗЭТ згарнулі вытворчасць трамваяў і тралейбусаў.

У 1970-80-я гады КЗЭТ пераходзіць на вытворчасць грузавых тралейбусаў пад агульным індэксам КТГ (Кіеўскі Тралейбус Грузавы).

Толькі ў 1991-1993 гадах на заводзе зноў пачалі вырабляць тралейбусы - быў выраблены невялікія партыі тралейбусаў К-11 і К-11У ў сучлененым і адзіночным выкананні адпаведна. Акрамя таго, працягваўся рамонт трамваяў і тралейбусаў.

У 2005 годзе завод быў перанесены са старога месца на тэрыторыі Падольскага трамвайнага дэпо. Зараз завод (з 2004 года, серыйна — з 2008 года) на базе вагонаў Татра Т3SU вырабляе вагоны К3RN (па дакументах пазначаецца таксама як K3UA). Таксама ажыццяўляецца капітальна-аднаўленчы рамонт тых жа вагонаў Татра Т3SU.

## Прадукцыя 
* Кіеў-2
* Кіеў-4
* Кіеў-5
* Кіеў-6
* Кіеў-11
* Кіеў-12
* КТГ-1
* К3RN

Катэгорыя:Аўтамабілебудаўнічыя кампаніі
Катэгорыя:Кіеў
Адкрыты чэмпіянат Брытаніі па снукеры 2002

**Адкрыты чэмпіянат Брытаніі 2002** () — прафесійны рэйтынгавы турнір па снукеры, які праходзіў з 9 па 17 лістапада 2002 года ў міжнародным цэнтры, у Тэлфардзе, Англія. Турнір стаў 24-м розыгрышам адкрытага чэмпіянату Брытаніі, які быў заснаваны ў 1980 годзе пад назвай залатога кубку Брытаніі і з 1985 года стаў рэйтынгавым спаборніцтвам. Прызавы фонд турніру склаў £450,000, з якіх £52,000 атрымаў пераможца.

Катэгорыя:Адкрыты чэмпіянат Брытаніі па снукеры
Катэгорыя:2002 год у снукеры
Катэгорыя:Спорт у Англіі ў 2002 годзе
Катэгорыя:Снукерны сезон 2002/2003
Катэгорыя:Снукерныя турніры ў Англіі
Катэгорыя:2002 год у Тэлфардзе
Катэгорыя:Лістапад 2002 года
Лог

**Лог** — ручай у Шумілінскім раёне Віцебскай вобласці, правы прыток ракі Заходняя Дзвіна. Даўжыня 18 км. Пачынаецца за 1 км на паўднёвы ўсход ад вёскі Сосніна, вусце за 1,5 км на паўднёвы ўсход ад вёскі Пятніцкае. У нізоўі ва ўрочышчы Улазавіцкая Лясная Дача цячэ праз азёры Першае, Другое і Трэцяе. Рэчышча на працягу 9 км ад вытоку каналізаванае.

## Літаратура 
* 
* 

Катэгорыя:Рэкі Шумілінскага раёна
Катэгорыя:Прытокі Заходняй Дзвіны
Звездзік

**Зве́здзік** — ручай у Шумілінскім раёне Віцебскай вобласці Беларусі, левы прыток ракі Сечна.

Даўжыня ручая 7,4 км. Пачынаецца за 1,2 км на поўнач ад вёскі Пісарава, вусце за 0,8 км на поўдзень ад вёскі Беразніца. Рэчышча на ўсім працягу (на 5,4 км ад вусця) каналізаванае.

## Крыніцы 
## Літаратура 
* 
* 

Катэгорыя:Басейн Заходняй Дзвіны
Катэгорыя:Рэкі Шумілінскага раёна
Эрытрэйская Каталіцкая Царква

[thumb|[Сабор Святога Іосіфа, Асмэра|Сабор Св. Іосіфа ў Асмэры]]

**Эрытрэйская каталіцкая царква** — адна з усходнекаталіцкіх цэркваў, якія прытрымліваюцца эфіопскага абраду, што ўзыходзіць да Александрыйскай літургічнай традыцыі. Самая маладая з усходнекаталіцкіх цэркваў, утворана ў 2015 годзе шляхам вылучэння з Эфіопскай каталіцкай царквы. Прыхільнікі пражываюць, галоўным чынам у Эрытрэі.

## Гісторыя 
У канцы XIX стагоддзя Эрытрэя перайшла пад кантроль італьянцаў. Пасля гэтага тут рэзка актывізавалася каталіцкая місія, у выніку чаго ў Эрытрэі з'явілася істотная колькасць каталікоў эфіопскага абраду.

Пасля заканчэння другой сусветнай вайны Эрытрэя была далучана да Эфіопіі. У 1961 годзе былі заснаваны пастаянныя структуры Эфіопскай каталіцкай царквы. Была створана мітраполія ў Адыс-Абебе, якой падпарадкоўвалася суфраганная дыяцэзія ў Асмэры (суч. сталіца Эрытрэі). У 1993 годзе Эрытрэя зноў стала незалежнай, пасля чаго былі заснаваны яшчэ дзве дыяцэзіі ў гэтай краіне — Кэрэнская і Барэнтуская. У 2012 годзе ўтворана Сэгэнэйтыйская дыяцэзія.

19 студзеня 2015 года чатыры дыяцэзіі, якія размешчаны на тэрыторыі Эрытрэі, былі вылучаны ў асобную мітраполію, утварыўшы, такім чынам, новую Эрытрэйскую ўсходнекаталіцкую царкву.

## Структура 
Царква складаецца з чатырох дыяцэзій — Асмэрскай архідыяцэзіі-мітраполіі і суфраганных ёй Кэрэнскай, Барэнтускай і Сэгэнэйтыйскай дыяцэзій . Галоўны сабор Эрытрэйскай царквы — сабор Св. Іосіфа ў Асмэры. З моманту стварэння царкву ўзначальвае біскуп Менгестэаб Тэсфамарыям.

Агульная колькасць вернікаў каля 150 тысяч, што складае прыкладна 3 % насельніцтва краіны. Характэрнай асаблівасцю каталіцтва ў Эрытрэі з'яўляецца тое, што ўсе веруючыя каталікі належаць да юрысдыкцыі ўсходняга абраду, царкоўных структур лацінскага абраду ў Эрытрэі няма.

## Спасылкі 
* The Asmara Cathedral 
* Статыстыка царквы

*
Катэгорыя:Усходнія каталіцкія цэрквы
Яраслаў Міхайлавіч Яроцкі

**Яраслаў Яроцкі** (нар. , ) — беларускі футбаліст, паўабаронца клуба «Слуцк».

## Клубная кар’ера 
Выхаванец гродзенскай СДЮШАР-6, у юнацкім узросце апынуўся ў складзе мінскага «Дынама». У сезоне 2012 выступаў за дубль дынамаўцаў, згуляў у 26 матчах. У сезоне 2013 стаў з’яўляцца ў асноўнай камандзе. Дэбют у Вышэйшай лізе адбыўся 15 верасня 2013 года ў матчы з «Гомелем» (3:1), калі Яраслаў выйшаў на замену ў канцы матча. У другім сваім матчы за аснову, 26 кастрычніка таго ж года зноў супраць «Гомеля», таксама выйшаў у канцы матча і адзначыўся голам, усталяваўшы тым самым канчатковы лік 4:1.

У сезоне 2014 пераважна гуляў за дубль. Чатыры разы з’яўляўся на полі ў асноўнай камандзе дынамаўцаў у Вышэйшай лізе, акрамя таго, двойчы выхадзіў на замену ў матчах групавога этапу Лігі Еўропы.

У сезоне 2015 ужо часцей стаў з’яўляцца ў асноўнай камандзе, некалькі разоў выхадзіў на поле ў стартавым складзе. У ліпені 2016 года быў аддадзены ў арэнду ў гродзенскі «Нёман», дзе стаў часцей з’яўляцца ў аснове. Па заканчэнні сезона 2016 вярнуўся ў «Дынама», але ў студзені 2017 года зноў далучыўся да «Нёмана». У ліпені 2017 года быў адазваны з арэнды ў асноўную каманду дынамаўцаў. У другой палове сезона 2017 у складзе «Дынама» пераважна выхадзіў на замену.

У пачатку 2018 года рыхтаваўся да новага сезона з дынамаўцамі, адправіўся з камандай на першы турэцкі збор, але на другі не трапіў і неўзабаве быў аддадзены ў арэнду клубу «Смалявічы». Пачынаў сезон 2018 у стартавым складзе, аднак з чэрвеня перастаў з’яўляцца на полі з-за траўмы. Па заканчэнні сезона пакінуў «Смалявічы».

Са студзеня 2019 года трэніраваўся з «Мінскам» і ў лютым падпісаў з ім кантракт. Гуляў пераважна ў стартавым складзе каманды, часам выхадзіў на замену. У студзені 2022 года стаў іграком «Віцебска», аднак не здолеў замацавацца ў аснове. У ліпені 2022 года па пагадненні бакоў пакінуў віцебскі клуб і неўзабаве перайшоў у «Слуцк». У снежні 2022 года слуцкі клуб, аднак у студзені 2023 года вярнуўся і падпісаў новы кантракт са «Слуцкам». У снежні 2023 года падоўжыў пагадненне з клубам.

## Міжнародная кар’ера 
Выступаў за юнацкія зборныя да 17 і 19 гадоў. 14 лістапада 2014 года дэбютаваў у моладзевай зборнай Беларусі ў таварыскім матчы супраць зборнай Літвы. У студзені 2015 года ў складзе моладзевай зборнай выступаў на Кубку Садружнасці ў Санкт-Пецярбургу, дзе двумя галамі дапамог беларускай зборнай здабыць бронзавыя медалі.

## Дасягненні 
*   Срэбраны прызёр чэмпіянату Беларусі (3): 2014, 2015, 2017
*   Бронзавы прызёр чэмпіянату Беларусі: 2013

## Статыстыка выступленняў 
## Крыніцы 
## Спасылкі 
* 
* 

Катэгорыя:Футбалісты Беларусі
Катэгорыя:Ігракі ФК Дынама Мінск
Катэгорыя:Ігракі ФК Нёман Гродна
Катэгорыя:Ігракі ФК Смалявічы
Катэгорыя:Ігракі ФК Мінск
Катэгорыя:Ігракі ФК Віцебск
Катэгорыя:Ігракі ФК Слуцк
Сцяг Германскай Дэмакратычнай Рэспублікі

**Сцяг Германскай Дэмакратычнай Рэспублікі** — гарызантальна выцягнутае (3:5) прамавугольнае палотнішча, якое складаецца з трох палос роўнай шырыні: чорнай наверсе, чырвонай у сярэдзіне і залатой унізе, з гербам ГДР у цэнтры. З моманту ўтварэння ГДР у 1949 годзе да 1959 года, сцяг ГДР выглядаў гэтак жа, як і сцяг ФРГ. Герб быў распрацаваны ў 1955 годзе і дададзены да сцяга ГДР толькі ў 1959 годзе. У такім выглядзе сцяг выкарыстоўваўся як нацыянальны сцяг ГДР да 1990 года.

На гербе намаляваны молат, які сімвалізуе рабочы клас, цыркуль, які сімвалізуе працоўную інтэлігенцыю, і вянок з каласоў пшаніцы, які сімвалізуе сялянства.

Дэманстрацыя гэтага сцяга супярэчыла канстытуцыі ў ФРГ і ў Заходнім Берліне, аднак у 1969 годзе ўрад ФРГ змяніў гэту палітыку.

З чэрвеня па кастрычнік 1990 года, калі адбылося аб’яднанне Германіі, у якасці нацыянальнага сцяга ГДР выкарыстоўваўся сучасны сцяг Германіі.

У наш час сцяг ГДР выкарыстоўваюць заўзятары некаторых футбольных клубаў з усходняй Германіі, дэманструючы яго падчас матчаў на стадыёнах. У сувязі з тым, што заходнегерманскія заўзятары нярэдка вельмі адмоўна рэагуюць на гэту практыку, на некаторых стадыёнах дэманстрацыя сцяга ГДР забаронена.

## Ваенна-марскія сцягі 

Выява:Flag of warships of VM (East Germany).svg|  Сцяг ВМС 1960—1990
Выява:Flag of boats of border troops (East Germany).svg| Сцяг караблёў памежных войскаў
Выява:Flag of border brigade coast (East Germany).svg| Сцяг караблёў берагавой аховы
Выява:Flag of auxiliary ships of VM (East Germany).svg| Сцяг дапаможных караблёў ВМС
Выява:OF-9 Command flag fleet-admiral VM as MOD.svg| Сцяг міністра абароны
Выява:OF-8 Command flag admiral VM as deputy MOD.svg| Сцяг намесніка міністра абароны
Выява:OF-8 Command flag admiral and Chief VM.svg| Сцяг камандуючага ВМС
Выява:OF-8 Command flag admiral VM1.svg| Сцяг адмірала
Выява:OF-7 Command flag vice admiral VM1.svg| Сцяг віцэ-адмірала
Выява:OF-6 Command flag rear admiral VM1.svg| Сцяг контр-адмірала

## Іншыя сцягі 
[thumb|Першы варыянт сцяга ГДР на камбайне «[Сталінец-4», 1954]] год

Выява:Civil Ensign of East Germany (1959–1973).svg|  Сцяг гандлёвага флоту 1959—1973
Выява:Flag of German post (East Germany).svg| Паштовы сцяг
Выява:Flag of the President of East Germany (1955–1960).svg|Штандар Прэзідэнта ГДР

## Спасылкі 
Германская Дэмакратычная Рэспубліка
Германская Дэмакратычная Рэспубліка
Катэгорыя:Германская Дэмакратычная Рэспубліка
Катэгорыя:Гістарычныя сцягі
Сцягі зямель Германіі

Федэратыўная Рэспубліка Германія складаецца з 16-ці земляў: Бадэн-Вюртэмберг, Баварыя, Берлін, Брандэнбург, Брэмен, Гамбург, Гесэн, Мекленбург-Пярэдняя Памеранія, Ніжняя Саксонія, Паўночны Рэйн-Вестфалія, Рэйнланд-Пфальц, Саар, Саксонія, Саксонія-Анхальт, Шлезвіг-Гольштэйн і Цюрынгія, кожная з якіх мае свой сцяг.

## Галерэя сцягоў 

Файл:Flag of Baden-Württemberg (state, greater arms).svg|Сцяг Бадэна-Вюртэмберга
Выява:Flag of Bavaria (lozengy).svg|Сцяг Баварыі
Выява:Flag of Berlin.svg|Сцяг Берліна
Выява:Flag of Brandenburg.svg|Сцяг Брандэнбурга
Выява:Flag of Bremen.svg|Сцяг Брэмена
Выява:Flag of Hamburg.svg|Сцяг Гамбурга
Выява:Flag of Hesse (state).svg|Сцяг Гесэна
Выява:Flag of Mecklenburg-Western Pomerania (state).svg|Сцяг Мекленбурга-Пярэдняй Памераніі
Выява:Flag of Lower Saxony.svg|Сцяг Ніжняй Саксоніі
Выява:Flag of Rhineland-Palatinate.svg|Сцяг Рэйнланд-Пфальца
Выява:Flag of Saarland.svg|Сцяг Саара
Выява:Flag of Saxony (state).svg|Сцяг Саксоніі
Выява:Flag of Saxony-Anhalt (state).svg|Сцяг Саксоніі-Анхальта
Выява:Flag of North Rhine-Westphalia (state).svg|Сцяг Паўночнага Рэйна-Вестфаліі
Выява:Flag of Thuringia (state).svg|Сцяг Цюрынгіі
Выява:Flag of Schleswig-Holstein (state).svg|Сцяг Шлезвіг-Гольштэйна
Джозая Уілард Гібс

**Джозая Уілард Гібс** (; , Нью-Хэйвен, Канектыкут, ЗША — ) — амерыканскі фізік-тэарэтык, адзін са стваральнікаў тэрмадынамікі і статыстычнай механікі. Член Нацыянальнай АН ЗША, член Лонданскага каралеўскага таварыства.

## Біяграфія 
Скончыў Ельскі ўніверсітэт у 1863 годзе, дзе працаваў з 1869 года.

Распрацаваў тэорыю тэрмадынамічных патэнцыялаў, адкрыў агульную ўмову раўнавагі гетэрагенных сістэм (1875; правіла фаз Гібса), устанавіў фундаментальны закон статыстычнай фізікі — ураўнення Гібса.

У працы «Асноўныя прынцыпы статыстычнай механікі, выкладзеныя са спецыяльным прымяненнем да рацыянальнага абгрунтавання тэрмадынамікі» завяршыў стварэнне класічнай статыстычнай фізікі (1902).

## Літаратура 
*
Берніцыя

**Берніцыя** — каралеўства англаў, заснаванае ў VI стагоддзі. Перыядычна аб’ядноўвалася з . Канчаткова ўз’ядналася пад канец VII стагоддзя. Як вынік утварылася каралеўства Нартумбрыя.

= Літаратура =
* І. А. Еўтухоў. Слоўнік-даведнік «Страны и народы средневекового Запада». Мн. 2008.

## Спасылкі 
* 
* 

Катэгорыя:Гісторыя Англіі
Катэгорыя:Гісторыя Шатландыі
Катэгорыя:Англасаксонскія каралеўствы
Катэгорыя:Нартумбрыя
Іван Франьіч

**Іван Франьіч** (; нар. , , Аўстралія) — аўстралійскі футбаліст, абаронца клуба «Мельбурн Найтс» і былы ігрок нацыянальнай зборнай Аўстраліі. Мае харвацкія карані.

## Клубная кар’ера 
Кар’еру пачаў на радзіме, дзе гуляў за шматлікія клубы ў рэгіянальных лігах. У 2009 годзе ігрок далучыўся да клуба «Брысбен Роар» з А-Лігі. 12 верасня ў матчы супраць «Ньюкасл Джэтс» ён дэбютаваў за новую каманду. 20 кастрычніка 2010 года ў матчы супраць «Сентрал Кост Марынерс» Іван забіў свой першы гол за «Роар».

У жніўні 2014 года Франьіч перайшоў у клуб расійскай Прэм’ер-лігі «Тарпеда», які базуецца ў сталіцы Расіі. Дамова з клубам была складзена на 3 гады. Дэбют іграка прыпаў на нічыйны паядынак (0:0) з клубам «Кубань», калі Іван выйшаў на змену ў другім тайме. У красавіку 2015 года разарваў кантракт з «Тарпеда» з-за затрымак выплату заробку.

У чэрвені 2015 года вярнуўся ў Аўстралію, падпісаўшы кантракт з клубам «Мельбурн Сіці». У ліпені 2017 года стаў іграком паўднёвакарэйскага клуба «Тэгу», аднак правёў за яго толькі 2 матчы ў Кей-Лізе. У лістападзе 2017 года зноў далучыўся да «Брысбен Роар». У маі 2018 года, пакінуўшы клуб з Брысбена ў якасці свабоднага агента, падпісаў двухгадовы кантракт з клубам «Перт Глоры».

У жніўні 2020 года перайшоў у «Макартур», сезон 2022 правёў у складзе «Гайдэльберг Юнайтэд». У студзені 2023 года далучыўся да «Мельбурн Найтс».

## Міжнародная кар’ера
За зборную Аўстраліі футбаліст дэбютаваў у 2012 годзе. У 2015 годзе ў складзе зборнай стаў пераможцам хатняга Кубка Азіі.

## Дасягненні 
### Клубныя 
**«Брысбен Роар»**:
* Чэмпіён Аўстраліі (3): 2011, 2012, 2014

**«Мельбурн Сіці»**:
* Уладальнік Кубка Аўстраліі: 2016

**«Перт Глоры»**:
* Прэм’ер Аўстраліі: 2019

### Міжнародныя 
**Аўстралія**:
* Пераможца Кубка Азіі: 2015

## Крыніцы 
Катэгорыя:Футбалісты Аўстраліі
Катэгорыя:Ігракі зборнай Аўстраліі па футболе
Катэгорыя:Ігракі ФК Сент-Олбанс Сэйнтс
Катэгорыя:Ігракі ФК Мельбурн Найтс
Катэгорыя:Ігракі ФК Оклей Кэнанс
Катэгорыя:Ігракі ФК Брысбен Роар
Катэгорыя:Ігракі ФК Тарпеда Масква
Катэгорыя:Ігракі ФК Мельбурн Сіці
Катэгорыя:Ігракі ФК Тэгу
Катэгорыя:Ігракі ФК Перт Глоры
Катэгорыя:Ігракі ФК Макартур
Катэгорыя:Ігракі ФК Гайдэльберг Юнайтэд
Франконія

**Франконія** — першапачаткова землі, якія былі занятыя франкамі. Пасля падзелу Франкскай імперыі згодна Вердэнскага дагавору 843 года — ядро Усходне-Франкскага каралеўства. У далейшым — адно з пяці асноўных племянных герцагстваў Германіі. Адсюль паходзіў першы германскі кароль Конрад I (911—918). У 939 г. юрыдычна знішчана Атонам I. Назву Франконія захавала ўсходняя частка былога герцагства. У XII ст. тытул герцагаў Франконіі атрымалі біскупы Вюрцбурга.

## Літаратура 
* *І. А. Еўтухоў*. Слоўнік-даведнік «Страны и народы средневекового Запада». Мн. 2008.
* *Baedecker*. Deutschland. Verlag Karl Baedeker.2002. ISBN 3-8297-1004-6
* *Reinhard Pözorny(Hg)*Deutsches National-Lexicon- DSZ-Verlag ISBN 3-925924-09-4
* *Fritz Winzer* Weltgeschichte Daten Fakten Bilder. Georg Westermann Verlag.1987. ISBN 3-07-509036-0

Катэгорыя:Гістарычныя вобласці Германіі
Катэгорыя:Баварыя
Катэгорыя:Дзяржава франкаў
Гібс

**Гібс** — англійскае прозвішча.

## Вядомыя носьбіты 
* Джозая Уілард Гібс, амерыканскі фізік-тэарэтык
* Джэймс Гібс, англійскі архітэктар
* Кіран Гібс, англійскі футбаліст
КТГ-1

**КТГ-1** (**Кіеўскі Тралейбус Грузавы тып 1**) () — тралейвоз, які вырабляўся на Кіеўскім заводзе электратранспарту з 1977 па 1993 год. Выкарыстоўваўся ў якасці машын тэхдапамогі ці грузавога тралейбуса.

## Апісанне канструкцыі 
За аснову кузава тралейвоза ўзяты кузаў тралейбуса ЗІУ-682. Кузаў мантуецца на стальным каркасе, які складаецца з трубчастай рамы складанай прасторавай формы, папярочных ферм і падоўжных ланжэронаў. Аддзелка кузава выканана са стальных лістоў. Кабіна цалкам аддзеленая ад грузавога адсеку і мае двое дзвярэй. У залежнасці ад мадыфікацыі замест грузавога можа быць пасажыркі адсек. Грузавы адсек мае дзве шырокія дзверы для пагрузачна-разгрузачных аперацый, а пасажырскі — адны пасажырскія і адны грузавыя дзверы.

Электраабсталяванне ўніфікавана з тралейбусам ЗІУ-682. Цягавы рухавік ДК-210А выраблены на заводзе Дынама (Масква) і мае рэастата-кантактарную сістэму кіравання. У сістэме аўтаномнага ходу выкарыстоўваецца радны 6-ці цыліндравы бензінавы карбюратарны рухавік унутранага згарання Урал-355АІ, аб'ёмам 5 550 см³ і максімальнай магутнасцю 95 к.с. Паліўны бак знаходзіцца пасярэдзіне тралейбуса, унізе рассоўных дзвярэй. Умяшчальнасць паліўнага бака — 150 літраў, аднак расход паліва на 100 кіламетраў дасягае 40 літраў. Працуе на бензіне А-67, А-66 і А-80.

Тралейвоз камплектаваўся каробкай перадач ад грузавога аўтамабіля ЗІЛ-164. Круцільны момант ад РУЗ на вядучы мост перадаваўся з дапамогай спецыяльнай раздатачнай каробкі, абмінаючы трансмісію электрарухавіка.

У элементах шасі выкарыстоўваюцца агрэгаты ад грузавога аўтамабіля МАЗ-500. Для палягчэння ўмоў працы вадзіцеля рулявое кіраванне абсталявана пнеўмаўзмацняльнікам. Падвеска пярэдняй і задняй восі — рысорная.

## Выкарыстанне 
У часы СССР грузавыя тралейбусы шырока выкарыстоўваліся ў гарадах, якія мелі тралейбусныя гаспадаркі. Часцей за ўсё грузавыя тралейбусы належалі тралейбусным паркам. Буйныя гарадскія прадпрыемствы (асабліва лёгкай прамысловасці) заказвалі перавозкі грузавымі тралейбусамі гатовай прадукцыі з прадпрыемстваў на гарадскія склады або таварныя чыгуначныя станцыі. Грузавы тралейбус, у адрозненні ад грузавіка, быў больш танным ў эксплуатацыі, бо працаваў на электраэнергіі. КТГ-1, як і большасць грузавых тралейбусаў, меў апроч электрарухавіка карбюратарны рухавік унутранага згарання для непрацяглай працы ў месцах без кантактнай сеткі (тэрыторыі прадпрыемстваў, склады, таварныя станцыі). У СССР найбольшае распаўсюджванне грузавыя тралейбусы атрымалі ў 1960-1980-я гады.

У цяперашні час масава не выкарыстоўваюцца. Тралейвозы, якія захаваліся, у большасці выпадкаў выкарыстоўваюцца як цягачы для буксіроўкі няспраўных тралейбусаў у дэпо, але ёсць і выключэнні: напрыклад, у Маскве КТГ-1 працуюць пераважна па прамым прызначэнні.

## Мадыфікацыі 
На базе КТГ-1 былі створаны наступныя мадыфікацыі:

* КТГ-2 — з бартавым кузавам
* КТГ-4 — перасоўная сталовая
* КТГ-5 — тэхнічная дапамога
* КТГ-6 — палівамыйны
* КТГ-7 — седлавы цягач (серыйна не выпускаўся)
* КТГ-8 — рэфрыжэратар
* КТГ-9 — самазвал

## Літаратура 
* 

* 

Катэгорыя:Тралейбус
Штур

**Штур** (, ) — польскае і славацкае прозвішча.

## Вядомыя носьбіты 
* Ежы Штур — польскі акцёр.
* Людавіт Штур — славацкі нацыянальны абуджальнік, кадыфікатар літаратурнай славацкай мовы, палітык, філосаф, гісторык, лінгвіст, педагог, пісьменнік, паэт, публіцыст і рэдактар.